
讛诪讗讬专讬

讻讬讜谉 砖谞驻转讞 住"转 诇拽专讜转 讘讛 讘爪讘讜专 讗住讜专 诇住驻专 讗驻讬' 讘讚讘专 讛诇讻讛 砖谞讗诪专 讜讘驻转讞讜 注诪讚讜 讻诇 讛注诐 讜讗讬谉 注诪讬讚讛 讗诇讗 砖转讬拽讛 砖谞讗诪专 注诪讚讜 讜诇讗 注谞讜 注讜讚 讜讻谉 砖讗诪专 讜讗讝谞讬 讛注诐 讗诇 住驻专 讛转讜专讛 讜讬砖 讘讝讜 拽爪转 转谞讗讬诐 诇拽爪转 诪驻专砖讬诐 讻讘专 讘讬讗专谞讜诐 讘专讗砖讜谉 砖诇 讘专讻讜转 讘住讜祝 住讜讙讬转 讛诪砖谞讛 讛专讗砖讜谞讛:



讻诇 讻讛谉 砖诇讗 谞讟诇 讬讚讬讜 诇讗 讬砖讗 讗转 讻驻讬讜 砖谞讗诪专 砖讗讜 讬讚讬讻诐 拽讚砖 讜讘专讻讜 讗转 讛' 讜诪讻讗谉 驻讬专砖讜 专讘讬诐 砖爪专讬讱 诇讘专讱 注诇 谞讟讬诇转 讬讚讬诐 讜讬砖 讞讜诇拽讬谉 讘讚讘专 讜讻谉 讬砖 讛专讘讛 讚讘专讬诐 砖诪讜谞注讬谉 诪诪谞讜 谞砖讬讗讜转 讻驻讬诐 讻讙讜谉 讗诐 讛讬讛 注诇讙 讗讜 讘注诇 诪讜诐 讗讜 砖讛讬讜 讬讚讬讜 爪讘讜注讜转 讗讜 砖讛专讙 讗转 讛谞驻砖 讗讜 砖注讘讚 注"讝 讗讜 砖诇讗 谞转诪诇讗 讝拽谞讜 讗讜 讻诇 砖讬砖 诇讜 诇讞讜砖 讘讜 诇砖讻专讜转 讜驻住讜诇 讻讛讜谞讛 讻讙讜谉 讛诇诇 讜专讜讘诐 诪讘讜讗专讬诐 讘诪住讻转 诪讙诇讛 讛讗 讻诇 砖讗讬谉 诇讜 讗讞讚 诪讚讘专讬诐 砖讛讜讝讻专讜 讜讻讬讜爪讗 讘讛诐 讗驻讬' 讛讬讜 讛讘专讬讜转 诪专谞谞讜转 讗讞专讬讜 讘讚讘专讬诐 砖讗讬谞诐 讛讙讜谞讬诐 谞讜砖讗 讗转 讻驻讬讜 砖诪爪讜转 注砖讛 讛讬讗 注诇讬讜 讜讗讬谞讜 讗诇讗 砖诇讬讞 讛讜讗 讗讜诪专 讜讛讘"讛 诪讘专讱:



住讚专 谞砖讬讗讜转 讻驻讬诐 讘讙讘讜诇讬谉 讛讜讗 砖讻砖砖诇讬讞 爪讘讜专 讗讜诪专 讘专讻转 注讘讜讚讛 拽讜讚诐 砖讬讙诪讜专 注讜拽专讬谉 讛讻讛谞讬诐 讻诪讛 砖讛谉 讗转 专讙诇讬讛诐 诇注诇讜转 诇讚讜讻谉 讜诪讘专讱 讻诇 讗讞讚 讘砖注转 注拽讬专转讜 讬讛讬 专爪讜谉 诪诇驻谞讬讱 讛' 讗诇讛讬谞讜 砖转讛讗 讘专讻讛 讝讜 砖爪讜讬转谞讜 诇讘专讱 讗转 注诪讱 讬砖专讗诇 讘讗讛讘讛 讘专讻讛 砖诇诪讛 砖诇讗 讬诪爪讗 讘讛 诪讻砖讜诇 讜注讜谉 讜注讜诇讬谉 诇讚讜讻谉 驻谞讬讛诐 诇诪讜诇 讛讛讬讻诇 讜讗讞讜专讬讛诐 讻诇驻讬 讛注诐 讜讗爪讘注讜转讬讛诐 讻驻讜驻讬诐 讘转讜讱 讬讚讬讛诐 讜诪转驻诇诇讬诐 讘讬谞诐 诇讘讬谉 注爪诪诐 讘诪注讬谉 讘专讻讛 砖讛讝讻专谞讜 注讚 砖讬砖诇讬诐 砖诇讬讞 爪讘讜专 讘专讻转 讛讜讚讗讛 讜砖讬注谞讜 讛爪讘讜专 讗诪谉 砖讗讬谉 砖诇讬讞 爪讘讜专 讬讻讜诇 诇拽专讜讗 讻讛谞讬诐 注讚 砖讬讻诇讛 讗诪谉 砖诇 讘专讻转 讛讜讚讬讛 诪驻讬 讛爪讘讜专 讜讻诇 砖讻谉 砖讗讬谉 讛讻讛谉 诪转讞讬诇 讘讘专讻讛 讜讻砖住讬讬诐 砖诇讬讞 爪讘讜专 讘专讻转 讛讜讚讗讛 讜注谞讜 讛爪讘讜专 讗诪谉 砖诇讬讞 爪讘讜专 拽讜专讗 讘拽讜诇 专诐 讻讛谞讬诐 讜讛诐 诪讞讝讬专讬谉 驻谞讬讛诐 讻诇驻讬 讛注诐 讜驻讜砖讟讬谉 讗爪讘注讜转讬讛诐 讜诪讙讘讬讛讬谉 讬讚讬讛诐 讻谞讙讚 讻转驻讜转讬讛诐 讜诪讘专讻讬谉 讻诇 讗讞讚 诪讛诐 讘讗"讬 讗诪"讛 讗砖专 拽讚砖谞讜 讘拽讚讜砖转讜 砖诇 讗讛专谉 讜爪讜谞讜 诇讘专讱 讗转 注诪讜 讬砖专讗诇 讘讗讛讘讛 讜讗注"驻 砖讗讬谉 讛讘专讻讛 诪注讻讘转 诪"诪 讛讬讚讜专 诪爪讜讛 讛讜讗 讜讗讞讚 诪谉 讛讞讻诪讬诐 砖讘讞 注爪诪讜 砖诇讗 注砖讛 讘讬转 讛讻谞住转 拽驻谞讚专讬讗 讜诇讗 驻住注 注诇 专讗砖讬 注诐 拽讚砖 讜诇讗 谞砖讗 讻驻讬讜 讘诇讗 讘专讻讛 讜讗诐 讗讬谉 砖诐 讗诇讗 讻讛谉 讗讞讚 讗讬谞讜 拽讜专讗讜 讗诇讗 讛讜讗 诪讞讝讬专 驻谞讬讜 诪讗诇讬讜 讜诪讘专讱 讜砖诇讬讞 爪讘讜专 诪拽专讗 讗讜转诐 诪诇讛 诪诇讛 专"诇 砖诇讬讞 爪讘讜专 讗讜诪专 讬讘专讻讱 讘拽讜诇 专诐 讜讛诐 注讜谞讬诐 讬讘专讻讱 讘谞注讬诪讛 讙讚讜诇讛 讜讻谉 讛' 讜讻谉 讻诇 讛驻住讜拽 转讬讘讛 转讬讘讛 讜讻砖诪砖诇讬诪讬谉 驻住讜拽 专讗砖讜谉 讻诇 讛注诐 注讜谞讬谉 讗诪谉 讘拽讜诇 专诐 讜讘谞注讬诪讛 讜讞讜讝专 砖诇讬讞 爪讘讜专 讜诪拽专讗 讗讜转诐 驻住讜拽 砖谞讬 诪诇讛 诪诇讛 讜讛诐 注讜谞讬谉 讗诪谉 讘住讜祝 讛驻住讜拽 讜讻谉 讘砖诇讬砖讬 讜讗讬谉 讛诪拽专讗 专砖讗讬 诇讛转讞讬诇 讜诇讛拽专讜转 诪驻住讜拽 诇驻住讜拽 注讚 砖讬讻诇讛 讗诪谉 诪驻讬 讛爪讘讜专 讜讻谉 讗讬谉 讛讻讛谞讬诐 专砖讗讬谉 诇讛转讞讬诇 讘诪诇讛 注讚 砖讬讻诇讛 讚讘讜专 砖诇 讗讜转讛 转讬讘讛 诪驻讬 砖诇讬讞 爪讘讜专 讜讻谉 讗讬谉 讛爪讘讜专 专砖讗讬谉 诇注谞讜转 讗诪谉 注讚 砖转讻诇讛 讘专讻讛 诪驻讬 讛讻讛谞讬诐 讜砖诇讬讞 爪讘讜专 讗讬谞讜 注讜谞讛 讗诪谉 讻诇诇 砖诇讗 讬转讘诇讘诇 讜讗讞专 砖住讬讬诪讜 讛砖诇砖 诪拽专讗讜转 讘讚专讱 讝讛 讗讬谉 讛讻讛谞讬诐 专砖讗讬谉 诇讛讞讝讬专 驻谞讬讛诐 讜诇讻讜祝 讗爪讘注讜转讬讛诐 注讚 砖讬转讞讬诇 砖诇讬讞 爪讘讜专 讘砖讬诐 砖诇讜诐 讗诇讗 讗讞专 砖诪转讞讬诇 砖诇讬讞 爪讘讜专 讘砖讬诐 砖诇讜诐 诪讞讝讬专讬谉 驻谞讬讛诐 诇讛讬讻诇 讜讻讜驻驻讬诐 讗爪讘注讜转讬讛诐 讜讗讜诪专讬诐 注砖讬谞讜 诪讛 砖讙讝专转 注诇讬谞讜 注砖讛 讗转讛 诪讛 砖讛讘讟讞转谞讜 讜诪诪转讬谞讬谉 注讚 砖讬讙诪讜专 砖诇讬讞 爪讘讜专 砖讬诐 砖诇讜诐 砖讗讬谉 专砖讗讬谉 诇注拽讜专 专讙诇讬讛诐 诇讬诇讱 注讚 砖讬讙诪讜专 砖诇讬讞 爪讘讜专 讘专讻转 砖讬诐 砖诇讜诐 讜讗讞专 砖讙诪专 注讜拽专讬谉 专讙诇讬讛谉 讜讛讜诇讻讬谉 诇讛诐 讜讬转讘讗专 讘诪拽讜诐 讗讞专 砖诇注讜诇诐 讛诐 讞讜讝专讬谉 讚专讱 讬诪讬谉 讜讬转讘讗专 诇诪讟讛 砖转拽谞转 专讘谉 讬讜讞谞谉 讘谉 讝讻讗讬 砖讗讬谉 讛讻讛谞讬诐 注讜诇讬谉 诇讚讜讻谉 讘住谞讚诇讬讛诐 砖诪讗 转驻住拽 诇讜 专爪讜注讛 讜讛讜诇讱 诇拽砖专讛 讜讬讞砖讚讜讛讜 讘讞诇诇:





转讜住驻讜转 砖讗谞抓

讻讬讜谉 讚谞驻转讞 住驻专 转讜专讛 讗住讜专 诇讚讘专 讗驻讬' 讘讚讘专讬 转讜专讛. 驻讬' 专砖讘"诐 讗讘诇 讗讬 诪讛讚专 讗驻讬讛 诇讬转 诇谉 讘讛 讚讗诪专 驻"拽 讚讘专讻讜转 专讘 砖砖转 诪讛讚专 讗驻讬讛 讬讙专讬住. 讜讗讬谞讜 谞专讗讛 诇专"转 讚讗"讻 讛讬讛 诇讬讛 诇转诇诪讜讚讗 诇讗讬转讜讬讬 讛讗 讚专讘 砖砖转 讜诇讜诪专 砖诪讜转专 讘讝讛 讛注谞讬谉. 注诇 讻谉 谞专讗讛 诇讬 讚专讘 砖砖转 诇讗 驻诇讬讙 讚讘讚讘专 讛诇讻讛 砖专讬:





诪讛专砖"讗 - 讞讬讚讜砖讬 讛诇讻讜转

讘讗"讚 讙讚讜诇讛 讘讙讚讜诇讛 讗诇诪讗 诇注谞讬谉 转驻诇讛 讻讜' 注讻"诇 讻爪"诇:


讘讚"讛 讻诇 讻讛谉 砖诇讗 讻讜' 诪讬讛讜 砖诪注讬谞谉 诪讬谞讬讛 讚讘注讬谞谉 转讻祝 诇谞"讬 讻讜' 诇讛讻讬 诪住转讘专 讚讛讻讗 讘谞"讬 转讻祝 讻讜' 注讻"诇 讻爪"诇:


讘讚"讛 讘砖讗诇转讜转 讻讜' 讻讬 讗诐 讗讻诇讜 诪爪讜转 讘转讜讱 讗讞讬讛诐 讻讜' 讛讗讜诪专 诪谞砖讛 讗讬谉 诇讜 讞诇拽 诇注讜讛"讘 诪专驻讛 讻讜' 注讻"诇 讻爪"诇:





诪讛专砖"讗 - 讞讬讚讜砖讬 讗讙讚讜转

讙诪' 诪讬诪讬 诇讗 注砖讬转讬 讘讬转 讛讻谞住转 拽驻谞讚专讬讗 讻讜'. 诇讙讘讬 讘讬转 讛诪拽讚砖 砖谞讬谞讜 驻' 讛专讜讗讛 讚讗住讜专 诪讚讬谞讗 讜讬诇讬祝 诇讛 诪拽专讗 诪讚讻转讬讘 讜讗转 诪拽讚砖讬 转讬专讗讜 讜专"讗 讛讬讛 诪讞诪讬专 讘讝讛 讙诐 讘讘讬讛讻"谞 砖谞拽专讗 诪拽讚砖 诪注讟. 讜砖讗诪专 诇讗 驻住注转讬 注诇 专讗砖讬 讻讜'. 诪讘讜讗专 驻"拽 讚住谞讛讚专讬谉 讜拽"诇:


注砖讬谞讜 诪讛 砖讙讝专转 注诇讬谞讜 讻讜'. 讛讜讗 讻诪讜 砖讗诪专讜 诇注讬诇 讻讬讜谉 讚讛讘专讻讛 转诇讜讬讛 讘讛拽讘"讛 讻诪"砖 讜讗谞讬 讗讘专讻诐 讚拽讗讬 注诇 讬砖专讗诇 讻讚注转 专' 注拽讬讘讗 讜讗"讻 讘专讻转 讻讛谞讬诐 诇诪讛 讜讗讬谞讜 讗诇讗 讙讝讬专转 讛诪诇讱 注诇讬讛诐 砖讬讘专讻讜 讗转 讬砖专讗诇 讜砖讛讜讗 诪转讗讜讛 诇讘专讻转诐 讻讚讗诪专 专讬讘"诇 诇注讬诇 讜拽"诇:





专砖"砖

讙诪专讗 砖谞讗诪专 讜讻驻转讞讜 注诪讚讜 讻讛"注. 讻爪"诇 讘讻"祝:



砖诐 砖谞讗诪专 砖讗讜 讬讚讬讻诐 拽讚砖 讻讜'. 谞专讗讛 讚讚专讬砖 拽讚砖 诪诇砖讜谉 拽讬讚讜砖 讬讚讬诐 讜专讙诇讬诐:





讘谉 讬讛讜讬讚注

讻旨值讬讜指谉 砖讈侄谞旨执驻职转旨指讞 住值驻侄专 转旨讜止专指讛 讗指住讜旨专 诇职住址驻旨值专 讗植驻执讬诇旨讜旨 讘旨执讚职讘址专 讛植诇指讻指讛 (谞讞诪讬讛 讞, 讛). 谞专讗讛 诇讬 专诪讝 诇讚讘专 '驻讛 驻转讜讞讛 驻讛 住转讜诪讛' 讚讛讬讬谞讜 讻砖讬砖 驻讛 驻转讜转讛 砖诇 讞讝谉 诇拽专讜转 讘住驻专 转讜专讛 爪专讬讱 砖转讛讬讛 驻讛 砖诇 讛爪讬讘讜专 住转讜诪讛.





讘讗专 砖讘注

讻讬讜谉 砖谞驻转讞 住驻专 转讜专讛 讻讜'. 谞"诇 砖讗讬谉 专"诇 诪注转 砖谞驻转讞 诪诪砖 讗诇讗 诪注转 砖讬转讞讬诇 讛拽讜专讗 诇拽专讜转 讘转讜专讛 讚讛讻讬 诪讜讻讞 诪拽专讗 讚讬诇讬祝 诇讬讛 诪讬谞讬讛 讜讘驻转讞讜 注诪讚讜 讻诇 讛注诐 讜驻专砖"讬 讜讘驻转讞讜 讻砖讛转讞讬诇. 讜讻讬 转讬诪讗 诇专砖"讬 讙讜驻讬讛 诪谞讬谉 讚讬诇诪讗 讜讘驻转讞讜 驻讬专讜砖讜 讻驻砖讜讟讜 诪注转 砖谞驻转讞 诪诪砖. 讬"诇 讚住讘专讗 讛讜讗 讻讬讜谉 砖专讘讛 讘专 专讘 讛讜谞讗 诪驻专砖 注诪讚讜 砖转拽讜 讜讗讬谉 爪讜专讱 讘砖转讬拽讛 诪注转 砖谞驻转讞 讛住驻专 诪诪砖 讗诇讗 诪注转 砖讛转讞讬诇 讛拽讜专讗 诇拽专讜转 讘转讜专讛 讻讬讜谉 砖讻诇 注爪诪讛 砖诇 讛砖转讬拽讛 讗讬谞讛 讗诇讗 诪讟注诐 砖讬讛讜 讛讻诇 砖讜诪注讬谉 讜诪砖讬讗讬谉 诇讘诐 诇诪讛 砖讛讜讗 拽讜专讗 讜转讚注 诪讚拽讗诪专 讗讞"讻 专讘讬 讝讬专讗 讗诪专 诪讛讻讗 讜讗讝谞讬 讻诇 讛注诐 讗诇 住驻专 讛转讜专讛 讜讛转诐 讜讚讗讬 诪注转 砖讬转讞讬诇 讛拽讜专讗 诇拽专讜转 讘转讜专讛 拽讗诪专 讜讻讱 讛诐 讚讘专讬 讛专诪讘"诐 讝"诇 讻讬讜谉 砖讛转讞讬诇 讛拽讜专讗 诇拽专讜转 讘转讜专讛 讗住讜专 诇住驻专 讻讜' 讜讻转讘 专讘讬谞讜 讬讜谞讛 讝"诇 讘驻"拽 讚讘专讻讜转 讚讗注"讙 讚诪讜转专 诇爪讗转 讘讬谉 讙讘专讗 诇讙讘专讗 诪"诪 诇讚讘专 讘讬谞转讬诐 讗住讜专 讜讚拽讚拽 讻谉 诪讚讗诪专 讛讻讗 讻讬讜谉 砖谞驻转讞 住"转 讗住讜专 诇住驻专 讜讗注"驻 砖住讜讙专讬诐 讛住"转 讘讬谞转讬诐 讗驻"讛 讗住讜专 砖诇讗 讗诪专讜 讻诇 讝诪谉 砖驻转讜讞 讗诇讗 讻讬讜谉 砖谞驻转讞 讚诪砖诪注 讚诪砖注讛 砖谞驻转讞 讛驻注诐 讛专讗砖讜谞讛 讗住讜专 诇住驻专 讻诇诇 注讚 砖讬住讬讬诪讜 讻诇 讛驻专砖讛 注"讻. 讜讗讬谉 讝讛 诪讜讻专讞 讚讻砖诐 讚讗讬谉 讗住讜专 诇住驻专 诪注转 砖谞驻转讞 诪诪砖 讘驻注诐 讛专讗砖讜谞讛 讻诪讜 砖讛讜讻讞转讬 讜诇讗 讞讬讬砖讬谞谉 砖诪讗 讬诪砖讜讱 讛讚讘讜专 讗祝 讘砖注讛 砖拽讜专讬谉 讛"谞 讘讬谉 讙讘专讗 诇讙讘专讗 讜讚讜讞拽 诇讞诇拽 讜诇讜诪专 讚砖讗谞讬 讘讬谉 讙讘专讗 诇讙讘专讗 砖讻讘专 讛转讞讬诇 讛讗讬住讜专 诇住驻专 讜诪讬讛讜 谞讻讜谉 诇讞讜砖 诇讚讘专讬 专讘讬谞讜 讬讜谞讛 讝"诇 讜讻谉 讗谞讬 谞讜讛讙 讗注"驻 砖诪讚讬谞讗 谞"诇 诪讛 砖讻转讘转讬:



讗住讜专 诇住驻专 讗驻讬诇讜 讘讚讘专 讛诇讻讛 讛拽砖讜 讛转讜住' 讚讛讗 讗诪专讬谞谉 讘驻"拽 讚讘专讻讜转 专讘 砖砖转 讛讜讛 诪讛讚专 讗驻讬讛 讜讙专讬住 讗诪专 讗谞谉 讘讚讬讚谉 讜讗讬谞讛讜 讘讚讬讚讛讜 讜诪爪讬谞谉 诇诪讬诪专 讚诪讛讚专 讗驻讬讛 砖讗谞讬 讻讜' 讛专讗"砖 讘驻"拽 讚讘专讻讜转 住讜转专 转讬专讜抓 讝讛 讚讗"讻 讛"诇 诇讗转讜讬讬 诪讬诇转讗 讚专讘 砖砖转 讛讻讗 诇讗砖诪讜注讬谞谉 讚讘讻讬 讛讗讬 讙讜讜谞讗 砖专讬 讜讛讜讗 转讬专抓 讘注谞讬谉 讗讞专 讛讗 讚拽讗诪专 讛讻讗 讗住讜专 诇住驻专 讛讬讬谞讜 讚讜拽讗 讘拽讜诇 专诐 诇驻讬 砖讛讜讗 诪注讻讘 讗转 讗讞专讬诐 诪诇砖诪讜注 讗讘诇 讘诇讞砖 砖驻讬专 讚诪讬 讜讛讗 讚诪讛讚专 讗驻讬讛 讛"讛 讗讬 诇讗 讛讜讛 诪讛讚专 讗驻讬讛 诪爪讬 诇诪讙专住 讘诇讞砖 讗诇讗 专讘讜转讗 谞拽讟 讚讗驻讬诇讜 讘诪讛讚专 讗驻讬讛 砖谞专讗讛 讻诪谞讬讞 住"转 砖专讬 讜讛讜讗 讛讬讛 诪讛驻讱 驻谞讬讜 讻讚讬 砖讬讻讜讬谉 诇讘讜 讘讙专住转讜. 讜转诪讬讛 讗谞讬 注诇 讛专讗"砖 讝"诇 讛诇讗 讙诐 注诇 转讬专讜爪讜 讜注诇 讻诇 讛转讬专讜爪讬诐 讛谞讗诪专讬诐 讘注谞讬谉 讝讛 谞讜驻诇转 讝讗转 讛拽讜砖讬讗 讚讛"诇 诇讗转讜讬讬 诪诇转讗 讚专讘 砖砖转 讛讻讗 诇讗砖诪讜注讬谞谉 讚讘讻讬 讛讗讬 讙讜讜谞讗 砖专讬. 讜讘注诇 讛诇讻讜转 讙讚讜诇讜转 转讬专抓 讘注谞讬谉 讗讞专 讚讛讗 讚讗诪专 讛讻讗 讗住讜专 诇住驻专 讛谞讬 诪讬诇讬 讘讚诇讬讻讗 注砖专讛 讚爪讬讬转讬 诇住"转 讗讘诇 讗讬 讗讬讻讗 注砖专讛 讚爪讬讬转讬 诇住"转 砖驻讬专 讚诪讬. 讜专讘谞讜 讬讜谞讛 讝"诇 转讬专抓 讘注谞讬谉 讗讞专 砖讗诐 拽讜讚诐 砖谞驻转讞 住"转 讞讜讝专 驻谞讬讜 讜诪专讗讛 注爪诪讜 砖讗讬谞讜 专讜爪讛 诇砖诪讜注 住"转 讗诇讗 诇讙专讜住 讜诪转讞讬诇 诇讙专讜住 诪讜转专 讗驻讬诇讜 诇讻诇 讗讚诐 讚讻讬讜谉 砖讻讘专 讛转讞讬诇 讘诪爪讜讛 诪转讞诇讛 讻讜' 讜诇讛讻讬 专讘 砖砖转 讛讜讛 诪讛讚专 讗驻讬讛 讜讙专讬住 讜诇诪讛 讛讬讛 爪专讬讱 诇讛讜讚讬注谞讜 砖讛讬讛 讞讜讝专 驻谞讬讜 讗诇讗 讜讚讗讬 专"诇 砖拽讜讚诐 砖讛转讞讬诇讜 诇拽专讜转 讘住"转 讛讬讛 诪专讗讛 注爪诪讜 砖诇讗 讛讬讛 专讜爪讛 诇砖诪讜注 住"转 讻讜' 讜讗驻砖专 讚诇讝讛 谞转讻讜讜谞讜 讛转讜住驻讜转 讚讛讻讗 砖讻转讘讜 讚诪讛讚专 讗驻讬讛 砖讗谞讬 讜讛讚讘专 驻砖讜讟 砖讻诇 诪讬谞讬 讛转专讜转 讗诇讜 砖讻转讘讜 讛驻讜住拽讬诐 诇讛拽诇 讘砖诪讬注转 拽专讬讗转 讛转讜专讛 讗讬谞诐 注谞讬谉 诇驻专砖转 讝讻讜专 讜驻专砖转 驻专讛 砖讛诐 讘注砖专讛 诪讚讗讜专讬讬转讗 砖爪专讬讱 诇讻讜讬谉 讜诇砖诪注讛 诪驻讬 讛拽讜专讗:



讻诇 讻讛谉 砖诇讗 谞讟诇 讬讚讬讜 诇讗 讬砖讗 讗转 讻驻讬讜 讻讜'. 驻专砖"讬 讗诪专 诇讬 专讘讬 讗诐 谞讟诇 讬讚讬讜 砖讞专讬转 讻讜' 注讚 讚诪讬讬转讬 诇讛 讛转诐 讗讘专讻转 讛诪讝讜谉 讻讱 讻转讘讜 讛转讜住驻讜转. 讜拽砖讛 诇讬 讟讜讘讗 注诇 讚讘专讬讛诐 讞讚讗 讛讬讗讱 讗驻砖专 诇讜诪专 讚诪讬讬转讬 诇讛 讛转诐 讗讘专讻转 讛诪讝讜谉 砖讛专讬 讗讬转讗 讛转诐 讗讞专 住讬讜诐 讛讱 诪讬诪专讗 砖诇砖 转驻讬住讜转 讛谉 讻讜' 讗"专 讬讜住讬 讘专讘讬 讘讜谉 讻诇 诪讬 砖讛讜讗 转讜讻祝 诇谞讟讬诇转 讬讚讬诐 讘专讻讛 讗讬谉 讛砖讟谉 诪拽讟专讙 讘讗讜转讛 住注讜讚讛 讜讗讬 讛讜讛 诪讬讬转讬 诇讛 讛转诐 讗讘专讻转 讛诪讝讜谉 讗"讻 讻讘专 住注讚 讜诪讗讬 讚讛讜讛 讛讜讛 讗诇讗 讘注诇 讻专讞讱 爪专讬讱 诇讜诪专 讚转讻祝 诇谞讟讬诇转 讬讚讬诐 讘专讻讛 讚讬诇讬祝 诇讛 讛转诐 诪拽专讗 砖讗讜 讬讚讬讻诐 讜讘专讻讜 讗讘专讻转 讛诪讜爪讬讗 拽讗讬 讜讘谞讟讬诇转 讬讚讬诐 砖诇驻谞讬 讛住注讜讚讛 拽讗诪专 讜讻讱 讻转讘 讘讛讚讬讗 讛讟讜专 讗"讞 讜讛讙讛讜转 诪讬讬诪讜谉 讜讛"谞 诪住转讘专讗 讚讘谞讟讬诇讛 砖诇驻谞讬 讛住注讜讚讛 诪砖转注讬 拽专讗 砖讛讬讗 讘谞砖讬讗转 讬讚讬诐 诇讗驻讜拽讬 谞讟讬诇讛 砖诇讗讞专 讛住注讜讚讛 讛讬讗 诇讛驻讱 讘讬专讬讚转 讬讚讬诐 诇诪讟讛 讻讚讗讬转讗 诇注讬诇 讘驻"拽 讗"专 讞讬讬讗 讘专 讗砖讬 讗诪专 专讘 诪讬诐 专讗砖讜谞讬诐 爪专讬讱 砖讬讙讘讬讛 讬讚讬讜 诇诪注诇讛 诪讬诐 讗讞专讜谞讬诐 爪专讬讱 砖讬砖驻讬诇 讬讚讬讜 诇诪讟讛 讙诐 诪讛 砖讚拽讚拽讜 转讬驻讜拽 诇讬讛 诪砖讜诐 讚讘专讬 转讜专讛 砖爪专讬讱 诇讬讟讜诇 讬讚讬讜 讻讚讗诪专讬谞谉 讘驻"拽 讚讘专讻讜转 讻讜' 讬砖 诇讚讞讜转 讜诇讜诪专 讚讗驻砖专 讚谞驻拽讗 诪讬谞讛 诇讛讬讻讗 讚谞讟诇 讬讚讬讜 砖讞专讬转 讜讛住讬讞 讚注转讜 讚诇专"转 讗讬谞讜 爪专讬讱 诇讬讟讜诇 讜讗驻讬诇讜 诇拽"砖 讻讬讜谉 砖讗讬谞讜 讬讜讚注 诇讛诐 砖讜诐 讟讜诪讗讛 讗讜拽诪讬谞讛讜 讗讞讝拽转讬讬讛讜 讗"谞 谞驻拽讗 诪讬谞讛 诇讛讬讻讗 讚诇讗 诪砖转讻讞讬 诪讬讗 讚诇拽"砖 讜诇转驻诇讛 诪拽谞讞 讬讚讬讜 讘讻诇 诪讬讚讬 讚诪谞拽讬 讻讚讗讬转讗 讘驻"讘 讚讘专讻讜转 讜讗诇讜 诇谞砖讬讗转 讻驻讬诐 讗讬 诇讗 讗砖讻讞 诪讬讗 诇讬讟讜诇 讬讚讬讜 讗讬谞讜 谞讜砖讗 讗转 讻驻讬讜 讜讙诐 诪"砖 讜砖注讜专 转讻讬驻讛 讗讬讻讗 诇诪砖诪注 诪转讻讬驻转 住诪讬讻讛 诇砖讞讬讟讛 讚讗诪专讬谞谉 讘驻专拽 讻诇 讛驻住讜诇讬谉 讻诇 讛住诪讬讻讜转 砖讛讬讜 砖诐 讻讜' 拽砖讛 诇讬 诪讗讬 讛讜爪专讻讜 诇诇诪讜讚 砖讬注讜专 转讻讬驻讛 诇谞讟讬诇转 讘专讻讛 诪转讻讬驻转 住诪讬讻讛 诇砖讞讬讟讛 砖讛专讬 砖讬注讜专 转讻讬驻转 谞讟讬诇讛 诇讘专讻讛 诪讘讜讗专 讘讗专 讛讬讟讘 讘专讬砖 驻专拽 砖诇砖讛 砖讗讻诇讜 砖讛讜讗 讻讚讬 谞讟讬诇转 讗专讘注讛 讗谞砖讬诐 讜讗诐 砖讛讛 讬讜转专 诪拽专讬 讛驻住拽 讜讛讗 讜讚讗讬 砖讗讬谉 讗诇讜 砖谞讬 砖注讜专讬 讛驻住拽讛 诪讻讜讜谞讬诐 注诇 讝诪谉 讗讞讚 讚讗讬转讗 讛转诐 诪讬诐 讗讞专讜谞讬诐 讘讝诪谉 砖讛诐 讞诪砖讛 诪转讞讬诇讬谉 诪谉 讛讙讚讜诇 讜讘讝诪谉 砖讛诐 诪讗讛 诪转讞讬诇讬谉 诪谉 讛拽讟谉 注讚 砖诪讙讬注讬谉 讗爪诇 讞诪砖讛 讜讞讜讝专讬谉 讜诪转讞讬诇讬谉 诪谉 讛讙讚讜诇 讜诇诪拽讜诐 砖诪讬诐 讗讞专讜谞讬诐 讞讜讝专讬诐 诇砖诐 讘专讻讛 讞讜讝专转 讜讻讜' 注"讻. 讜讻转讘讜 讙讚讜诇讬 讛驻讜住拽讬诐 讜讘讻诇诇诐 讛专砖讘"讗 讘讞讚讜砖讬讜 讜讝"诇 讘讝诪谉 砖讛诐 讞诪砖讛 诪转讞讬诇讬谉 诪谉 讛讙讚讜诇 讜讻讜' 讻诇 注爪诪讛 砖诇 讛拽讚诪转 谞讟讬诇转 讬讚讬诐 讗讬谞讛 诪讞诪转 讻讘讜讚 讛讙讚讜诇 讚讛讗 拽讬讬诪讗 诇谉 讘住诪讜讱 讗讬谉 诪讻讘讚讬谉 讘讬讚讬诐 诪讝讜讛诪讜转 讗诇讗 诪讞诪转 讻讘讜讚 讛讘专讻讛 讻讚讬 砖讬注讬讬谉 讘讘专讻讛 讘注讜讚 砖讛讗讞专讬诐 谞讜讟诇讬诐 讬讚讬讛诐 讜讻讚讗诪专 专讘 讞讬讬讗 诇专讘 注讬讬谉 讘讘专讻转 诪讝讜谞讗 拽讗诪专 诇讱 讜砖讬注专讜 讞讻诪讬诐 砖讘谞讟讬诇转 讬讚讬诐 讛讗专讘注讛 讬砖 诇注讬讬谉 讘讚' 讘专讻讜转 砖诇 诪讝讜谉 讜讻谉 谞诪讬 讘砖注讜专 讝讛 诇讬讻讗 讛驻住拽 讘讬谉 谞讟讬诇讛 诇讘专讻讛 讜砖诪注讬谞谉 诪讬谞讛 讚讛讗 讚讗诪专讬谞谉 转讬讻祝 诇谞讟讬诇转 讬讚讬诐 讘专讻讛 诇讗讜 讚讜拽讗 转讻祝 诪诪砖 讗诇讗 讘讻讚讬 砖讬注讜专 讝讛 讜诪讬讛讜 讗驻砖专 诇诪讬驻住拽 诪诪砖 讘讻讚讬 诇讗 诪驻住讬拽 讗诇讗 转讬讻祝 诇谞讟讬诇转 讘专讻讛 注讻"诇. 讜讗驻讬诇讜 讗诐 转讬诪爪讬 诇讜诪专 砖诇讗 讻转讘讜 讻谉 讛转讜住驻讜转 讗诇讗 讚讜拽讗 诇注谞讬谉 转讻讬驻转 谞"讬 诇讘专讻讛 砖诇 讻讛谞讬诐 诪"诪 讗讻转讬 拽砖讛 砖讛专讬 诇讗 讬讚注讬谞谉 砖爪专讬讱 诇讛讬讜转 转讬讻祝 诇谞讟讬诇转 讻讛谞讬诐 讘专讻讛 讗诇讗 诪谉 转讬讻祝 诇谞讟讬诇讛 讘专讻讛 讛谞讝讻专 讙讘讬 讘专讻转 讛诪讝讜谉 讻诪讜 砖讻转讘讜 讛转讜住驻讜转 注爪诪诐 讗"讻 讟驻讬 讛"诇 诇诪讬诇祝 砖讬注讜专 转讻讬驻转 谞讟讬诇转 讻讛谞讬诐 诇讘专讻讛 诪谉 砖讬注讜专 转讻讬驻讛 讛诪驻讜专砖 讙讘讬 转讻祝 诇谞讟讬诇转 讘专讻转 讛诪讝讜谉. 讜砖诪讗 讬"诇 讚讛转讜住驻讜转 住"诇 讻讚注转 讛专诪讘"诐 砖驻住拽 讘驻"讝 诪讛诇讻讜转 讘专讻讜转 讻诇 砖诪讘专讱 讘专讻转 讛诪讝讜谉 讛讜讗 谞讜讟诇 讬讚讬讜 转讞诇讛 讗驻讬诇讜 讛诐 诪讗讛 讻讚讬 砖诇讗 讬砖讘 讛讙讚讜诇 讜讬讚讬讜 诪讝讜讛诪讜转 注讚 砖讬讟诇讜 讛讗讞专讬诐 讜诇讗 驻住拽 讻讛讛讬讗 讘专讬讬转讗 讚诇注讬诇 讚讘驻' 讙' 砖讗讻诇讜 诪砖讜诐 讚住"诇 讚诪转谞讬讗 讚讜拽讗 讘讬诪讬讛诐 讻讬讜谉 砖谞讟诇 讝讛 讗转 讬讚讬讜 诪讬讚 诪住诇拽讬谉 讛砖诇讞谉 诪诇驻谞讬讜 讜讻讚驻专砖"讬 讗讘诇 讛砖转讗 砖讗讬谉 诪住诇拽讬谉 讛砖诇讞谉 诪诇驻谞讬 讗讜转讜 砖谞讟诇 讬讚讬讜 讗驻讬诇讜 讗诐 讛诐 诪讗讛 讙讚讜诇 谞讜讟诇 讬讚讬讜 转讞诇讛 讻讚讬 砖诇讗 讬砖讘 讛讙讚讜诇 讜讬讚讬讜 诪讝讜讛诪讜转 讜诇讛讻讬 诇讗 诇诪讚讜 讛转讜住' 砖讬注讜专 转讻讬驻转 谞讟讬诇转 讻讛谞讬诐 诇讘专讻讛 诪讛讛讬讗 讘专讬讬转讗 讚诇注讬诇 讚讘驻专拽 砖诇砖讛 砖讗讻诇讜 讜爪专讬讱 诇讬 注讬讜谉:



诇讘专讱 讗转 讬砖专讗诇 讘讗讛讘讛. 讜讗"转 讘讗讛讘讛 讛讬讻讗 讻转讬讘讗 讗讜 专诪讬讝讗 讘转讜专讛. 讜讬"诇 讚讻转讬讘 讗诪讜专 诇讛诐 诪诇讗 讜讗诪专讜 讘诪讚专砖 转谞讞讜诪讗 讜讘诪讚专砖 专讘讛 讚诇讛讻讬 讻转讬讘 讗诪讜专 诪诇讗 讗诪专 诇讛诐 讛拽讘"讛 诇讻讛谞讬诐 诇讗 诪驻谞讬 砖讗诪专转讬 诇讻诐 砖转讛讬讜 诪讘专讻讬诐 讗转 讬砖专讗诇 转讛讬讜 诪讘专讻讬谉 讗讜转诐 讘讗谞讙专讬讗 讜讘讘讛诇讜转 讗诇讗 转讛讬讜 诪讘专讻讬谉 讘讻讜讜谞转 讛诇讘 讻讚讬 砖转砖诇讜讟 讛讘专讻讛 讘讛诐 讻讜' 讜讛讬讬谞讜 讘讗讛讘讛 讻诇讜诪专 讘讻诇 诇讘 讻谉 谞"诇:



讻讬 诪讛讚专 讗驻讬讛 诪爪讬讘讜专讗 诪讗讬 讗诪专 讻讜'. 讻转讘讜 讛转讜住驻讜转 讘砖讗诇转讜转 驻专砖转 讜讬拽讞 拽专讞 讻转讜讘 讻讛谉 砖讛诪讬专 诇讗 讬砖讗 讗转 讻驻讬讜 讚讙专注 诪讛讜专讙 讗转 讛谞驻砖 讜专讙诪"讛 讛砖讬讘 讘转砖讜讘讜转讬讜 砖讬砖讗 讻驻讬讜 讻讜'. 讟注谞讜转 砖转讬 住讘专讜转 讗诇讜 讻转讜讘讬诐 讘讗讜专讱 讘转讜住驻讜转 讘驻专拽 讘转专讗 讚诪谞讞讜转 讜讘驻专拽 讘转专讗 讚转注谞讬转 讜讘诪专讚讻讬 讘驻专拽 讛拽讜专讗 注讜诪讚 讜讗讬谉 讻讗谉 诪拽讜诐 诇讛讗专讬讱:

